stanford-oval/wikipedia huggingface dataset:
สิงหาคม พ.ศ. 2548
วันพฤหัสบดีที่ 11 สิงหาคม 2548

ทางการอังกฤษจะขับชาวต่างชาติผู้เป็นภัยต่อความมั่นคงของชาติออกนอกประเทศสิบคน รวมถึงนายอาบู กาทาดา ชาวปาเลสไตน์วัย 44 ปี ผู้ได้ชื่อว่าเป็นผู้นำทางจิตวิญญาณของกลุ่มอัลกออิดะห์ในยุโรป
เย็นวานนี้ กลุ่มชาวอิสราเอลรักชาติหัวรุนแรง ได้ชุมนุมต่อต้านการรื้อถอนนิคมชาวยิวออกจากเขตฉนวนกาซ่าที่นครเยรูซาเลม และจะย้ายไปชุมนุมต่อที่กรุงเทลอาวีฟในวันนี้ ซึ่งจะเป็นการชุมนุมคัดค้านครั้งใหญ่ที่สุด ถึงแม้ว่ามาตรการดังกล่าวจะสายเกินห้ามก็ตาม
ทางการมาเลเซียประกาศภาวะฉุกเฉินในดินแดนบางส่วน รวมถึงกรุงกัวลาลัมเปอร์ด้วย เนื่องจากถูกปกคลุมด้วยกลุ่มควันหนาที่เกิดจากไฟป่าในอินโดนีเซีย
จรวดแอเรียน 5ของฝรั่งเศสได้นำดาวเทียมไทยคม4 ซึ่งเป็นดาวเทียมสื่อสารขนาดใหญ่ที่สุดในโลกเท่าที่เคยสร้างมา (น้ำหนัก 6.5 ตัน) ขึ้นสู่วงโคจร ที่ฐานปล่อยจรวดในเมืองคูรู ในดินแดนเฟรนช์เกียนา เมื่อเวลา 15.20น.วันนี้ตามเวลาในประเทศไทย โดยดาวเทียมดังกล่าวจะทำหน้าที่ให้บริการอินเทอร์เน็ตในแถบเอเซียแปซิฟิก รวมถึงออสเตรเลีย และนิวซีแลนด์ เป็นเวลานานกว่า 12 ปี
วันพุธที่ 10 สิงหาคม 2548

อิหร่านแกะตราผนึกของสำนักงานปรมาณูสากล (IAEA) ที่ป้องกันการใช้โรงงานแปรรูปนิวเคลียร์ที่เมืองอิสปาฮานออกแล้ว ทำให้สามารถดำเนินกิจกรรมได้อีกครั้ง ขณะที่คณะปรึกษาของไอเออีเอยังหาข้อตกลงร่วมกันไม่ได้ว่า จะตอบกลับอิหร่านอย่างไรเกี่ยวกับข้อสงสัยที่ว่า โรงงานดังกล่าวสามารถกลายสภาพเป็นโรงผลิตอาวุธนิวเคลียร์ได้
วันอังคารที่ 9 สิงหาคม 2548

กระสวยอวกาศดิสคัฟเวอรี แตะลงพื้นรันเวย์ที่ 22 ในฐานทัพอากาศเอ็ดเวิร์ดส์ รัฐแคลิฟอร์เนียได้อย่างสวยงาม ตรงกับเวลา 05.11 น. ตามเวลาท้องถิ่น นับว่าภารกิจของเที่ยวบิน STS-114 ซึ่งใช้เวลานานกว่า 14 วัน 11 ชั่วโมงได้เสร็จสิ้นลงอย่างสำเร็จลุล่วงไปได้ด้วยดี
คณะที่ปรึกษาของสำนักงานปรมาณูสากล หรือ IAEA ได้ประชุมฉุกเฉินที่กรุงเวียนนา ประเทศออสเตรีย เพื่อประกาศเรียกร้องให้อิหร่านซึ่งกำลังท้าทายนานาชาติ ให้ล้มเลิกกิจกรรมทางนิวเคลียร์และกลับไปเจรจากับยุโรป
ที่ประเทศญี่ปุ่น เมืองนางาซากิได้จัดพิธีรำลึกครบรอบหกสิบปีการโดนทิ้งระเบิดนิวเคลียร์ สามวันหลังเมืองฮิโรชิม่า พร้อมประกาศต้องการเป็น "สถานที่แห่งสุดท้ายในโลกที่ยอมพ่ายต่อความน่าสะพรึงกลัวของอาวุธนิวเคลียร์"์
ราคาน้ำมันทรงตัวในวันนี้ หลังจากทำลายสถิติทะลุบาเรลละ 64 ดอลล่าสหรัฐที่ตลาดนิวยอร์กเมื่อคืนวาน เนื่องด้วยเกรงต่อภัยก่อการร้ายในซาอุดิอาระเบีย และข่าวนานาชาติจะประกาศคว่ำบาตรอิหร่าน สองผู้ผลิตน้ำมันรายใหญ่ของโลก
ธนาคารกลางสหรัฐฯ (FED) ประชุมที่กรุงวอชิงตัน ว่าด้วยเรื่องการตัดสินใจขึ้นอัตราดอกเบี้ยเงินกู้ระยะสั้นอีกร้อยละ 0.25 เป็นครั้งที่สิบติดต่อกัน เพื่อให้ขึ้นมาอยู่ที่ร้อยละ 3.50
วันจันทร์ที่ 8 สิงหาคม 2548

นายกรัฐมนตรีจุนอิจิโร่ โคอิซุมิ ของญี่ปุ่นประกาศยุบสภา หลังจากวุฒิสภาแห่งชาติ มีมติคัดค้านโครงการแปรรูปกรมไปรษณีย์ที่เขาเสนอเพื่อกอบกู้เศรษฐกิจของประเทศ ทำให้ต้องมีการเลือกตั้งใหม่ในวันที่ 11 กันยายนนี้ เร็วกว่ากำหนดเดิม 2 ปี
วิศวกรขององค์การนาซา ประกาศเลื่อนกำหนดกลับสู่พื้นโลกของกระสวยอวกาศดิสคัฟเวอรี่ ออกไปอีก 24 ชั่วโมงเนื่องจากสภาพอากาศที่แหลมคานาเวอรัลไม่เป็นใจ
มีสัญญาณว่าอิหร่านจะไม่ยอมสยบต่อนานาชาติในเรื่องปัญหานิวเคลียร์ โดยทางการกรุงเตหะรานเพิ่งประกาศแต่งตั้งนายอาลี ลาเฮ้ดจานีเป็นผู้รับผิดชอบโครงการนิวเคลียร์ และได้เริ่มดำเนินกิจกรรมทางนิวเคลียร์อีกครั้งวานนี้
ตำรวจปาเลสไตน์สามารถช่วยเหลือเจ้าหน้าที่องค์การสหประชาชาติ ที่ถูกลักพาตัวในเขตฉนวนกาซ่าไว้ได้ หลังจากถูกลักพาตัวไปเพียงไม่กี่ชั่วโมง
การประชุมผู้นำทางการเมืองของอิรักครั้งที่สอง มีอันต้องเลื่อนเปิดประชุมออกไปหนึ่งวัน เนื่องจากพายุทรายได้โหมกระหน่ำกรุงแบกแดด
ผลการสอบเครื่องบิน ATR-72 ของตูนิเซียแอร์ไลน์ตกในเกาะซิซิลีของอิตาลี เนื่องจากเชื้อเพลิงไม่มีประสิทธิภาพ ทำให้เครื่องยนต์ดับพร้อมกันสองเครื่อง ซึ่งมีความเป็นไปได้เพียงหนึ่งในล้านเท่านั้น
ผลการสอบสวนเครื่องบินแอร์บัส เอ 340 ของสายการบินแอร์ฟรานซ์ ไถลออกนอกรันเวย์ที่ท่าอากาศยานนานาชาติโทรอนโต้ ประเทศแคนาดา พบว่าเครื่องแตะพื้นรันเวย์ช้าไป และสภาพอากาศที่เลวร้ายทำให้ไม่สามารถเบรกได้ทัน
ประธานาธิบดีของประเทศมอริทาเนียที่ถูกโค่นอำนาจเมื่อวันที่ 3 สิงหาคม ได้ออกโทรทัศน์ช่องอัล อาราบีย่า ของซาอุดิอาระเบีย เรืยกร้องให้กองกำลังของเขาลุกขึ้นกอบกู้รัฐธรรมนูญ
วันอาทิตย์ที่ 7 สิงหาคม 2548

ที่ประชุม 6 ฝ่าย เพื่อแก้ไขวิกฤตนิวเคลียร์ในคาบสมุทรเกาหลี ประกาศหยุดพักการหารือเป็นเวลา 3 สัปดาห์ วันนี้ เพื่อเปิดทางให้แต่ละฝ่ายกลับไปทบทวนจุดยืนกับรัฐบาลของตน หลังไม่สามารถตกลงกันได้เกี่ยวกับการออกแถลงการณ์ร่วมภายหลังการประชุม
หลังจากที่ลูกเรือเรือดำน้ำสัญชาติรัสเซีย 7 คน ต้องติดอยู่ภายในเรือนานกว่า 3 วัน ที่อ่าวคำชาก้า (Kamtchatka) ในมหาสมุทรแปซิฟิก เนื่องจากติดอวนลากปลาที่ระดับความลึกกว่า 190 เมตร พวกเขาก็ได้รับการช่วยเหลือออกมาอย่างปลอดภัยแล้ว โดยหุ่นยนต์ดำน้ำสัญชาติอังกฤษ ที่มีชื่อว่าสกอร์เปี้ยน ซึ่งได้ตัดเชือกอวนออก ใช้เวลาปฏิบัติการณ์นานกว่า 5 ชั่วโมง
เมื่อวันเสาร์ที่ผ่านมา เครื่องบินโดยสาร ATR-72 ของสายการบินตูนิเซียแอร์ ที่ออกเดินทางจากเมืองบารีในประเทศอิตาลี มุ่งหน้าสู่เมืองแจ้บบาในตูนิเซีย ได้ประสบอุบัติเหตุตกที่ชายฝั่งเกาะซิซีลีของอิตาลี ล่าสุดมีรายงานผู้เสียชีวิต 13 คน และหายสาบสูญอีก 3 คน
เบนจามิน เนทันยาฮู รัฐมนตรีว่าการกระทรวงการคลังของอิสราเอล ประกาศลาออกจากตำแหน่ง เนื่องจากไม่เห็นด้วยกับนโยบายรื้อถอนชุมชนชาวยิวออกจากเขตฉนวนกาซ่า ในขณะที่รัฐบาลของนายกรัฐมนตรีแอเรียล ชารอน ได้ให้ไฟเขียวเพื่อเริ่มต้นการรื้อถอนที่จะมีขึ้นในวันที่ 17 สิงหาคมนี้
ชาวอเมริกันกว่า 50 คน ได้รวมตัวกันหน้าทางเข้าไร่ของประธานาธิบดีจอร์จ ดับเบิลยู. บุช ที่เมืองครอวฟอร์ด รัฐเท็กซัส เพื่อเรียกร้องให้มีการถอนทหารสหรัฐออกจากอิรัก
ทางการแซมเบียส่งตัวผู้ร้ายข้ามแดน คือนาย Haroon Rashid Aswad หนึ่งในตัวการก่อวินาศกรรมกรุงลอนดอน เมื่อวันที่ 7 กรกฎาคม ให้ทางการอังกฤษดำเนินคดีต่อไป
ประเทศโครเอเชียเฉลิมฉลองครบรอบสิบปี ที่ชาวโครเอเชียมีชัยเหนือชาวเซิร์บ ใน"ปฏิบัติการพายุ" ที่ทำให้สามารถยึดครองพื้นที่ส่วนใหญ่ที่เป็นดินแดนโครเอเชียในปัจจุบันไว้ได้
ที่กรุงฮาวาน่า เมืองหลวงของคิวบา นายอิบบราฮิม แฟแร นักร้องแนวละตินชาวคิวบา หนึ่งในสมาชิกวง “บัวเอน่า วิสต้า โซเชียลคลับ” ได้เสียชีวิตลงแล้ว ด้วยวัย 78 ปี จากโรคหัวใจล้มเหลว หลังมีอาการอ่อนเพลียจากการทัวร์คอนเสิร์ตในทวีปยุโรป
วันเสาร์ที่ 6 สิงหาคม 2548

ประธานาธิบดีอิหร่านคนใหม่จะสาบานตนรับตำแหน่งวันนี้ โดยคาดว่าจะประกาศรายชื่อคณะรัฐมนตรีในอีกไม่กี่วัน
วันศุกร์ที่ 5 สิงหาคม 2548

โทนี แบลร์ นายกรัฐมนตรีของอังกฤษกำลังวางแผนที่จะเพิ่มอำนาจให้รัฐบาล ในการส่งตัวชาวต่างชาติที่สนับสนุนการก่อการร้ายออกนอกประเทศ หรือไม่ให้เข้ามาในประเทศ
วันพฤหัสบดีที่ 4 สิงหาคม 2548

สถานีโทรทัศน์อัลญะซีเราะห์ได้เผยแพร่วิดีโอของอัยมาน อัลซอวาฮิรีย์ผู้นำอันดับสองของเครือข่ายอัลกออิดะห์ ที่ออกมาขู่ชาวอังกฤษว่าจะต้องเผชิญกับการก่อการร้ายอีกครั้ง เนื่องจากนโยบายของโทนี แบลร์ นายกรัฐมนตรีอังกฤษที่ยืนยันว่าจะไม่ถอนทัพออกจากประเทศมุสลิม
วันพุธที่ 3 สิงหาคม 2548

เครื่องบินแอร์บัส เอ 340 ของสายการบินแอร์ฟรานซ์ ประสบอุบัติเหตุ ไถลออกจากรันเวย์ไปตกคูและเกิดไฟลุกท่วม ที่สนามบินนานาชาติโทรอนโตของแคนาดา
วันอังคารที่ 2 สิงหาคม 2548

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้รัฐมนตรีพ้นจากความเป็นรัฐมนตรี และแต่งตั้งรัฐมนตรีใหม่ 17 ตำแหน่ง
ซาอุดีอาระเบียเตรียมจัดพิธีฝังพระศพกษัตริย์ฟาฮัดอย่างเรียบง่าย ตามประเพณีดั้งเดิมของศาสนาอิสลาม โดยคาดว่าจะมีผู้นำจากนานาประเทศเดินทางมาร่วมพิธีเป็นจำนวนมาก
แหล่งข่าว > หนังสือพิมพ์

รายวัน: ไทยรัฐ เก็บถาวร 2005-12-21 ที่ เวย์แบ็กแมชชีน - เดลินิวส์ - ข่าวสด เก็บถาวร 2005-12-21 ที่ เวย์แบ็กแมชชีน - แนวหน้า - กรุงเทพธุรกิจ - ผู้จัดการรายวัน เก็บถาวร 2005-12-25 ที่ เวย์แบ็กแมชชีน - มติชนรายวัน เก็บถาวร 2005-12-20 ที่ เวย์แบ็กแมชชีน - บางกอกโพสต์
รายสัปดาห์: ฐานเศรษฐกิจ เก็บถาวร 2020-07-07 ที่ เวย์แบ็กแมชชีน - ประชาติธุรกิจ เก็บถาวร 2009-06-04 ที่ เวย์แบ็กแมชชีน
แหล่งข่าว > โทรทัศน์

ช่อง 3 - ช่อง 5 - ช่อง 7 - ช่อง 9  - ช่อง 11 - ไอทีวี - เนชั่นแชนแนล เก็บถาวร 2005-12-21 ที่ เวย์แบ็กแมชชีน
แหล่งข่าว > สำนักข่าวต่างประเทศ

ซีเอ็นเอ็น - บีบีซี - รอยเตอร์ - เอเอฟพี
กล้านรงค์ จันทิก

| กล้านรงค์ จันทิกม> ป.ช., ม.ว.ม., ต.จ.ว., จ.ภ. |
| --- | --- |


สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม พ.ศ. 2567
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562
เลขาธิการคณะกรรมการป้องกันและปราบปรามการทุจริตแห่งชาติ
ดำรงตำแหน่ง 22 มิถุนายน พ.ศ. 2542 – 24 ตุลาคม พ.ศ. 2546
ถัดไป: ศราวุธ เมนะเศวต
 
ข้อมูลส่วนบุคคล
เกิด: 18 กันยายน พ.ศ. 2486 (81 ปี)
คู่สมรส: พันทิพา จันทิก

กล้านรงค์ จันทิก (เกิด 18 กันยายน พ.ศ. 2486) อดีตสมาชิกวุฒิสภา อดีตสมาชิกสภานิติบัญญัติแห่งชาติ อดีตกรรมการป้องกันและปราบปรามการทุจริตแห่งชาติ อดีตเลขาธิการคณะกรรมการป้องกันและปราบปรามการทุจริตแห่งชาติ (ป.ป.ช.)
เป็นบุตรของยนต์ และศรีสว่าง จันทิก สมรสกับพันทิพา จันทิก มีบุตรธิดา 3 คน
กล้านรงค์ ได้รับการแต่งตั้งเป็น กรรมการ ป.ป.ช. จากประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 เมื่อวันที่ 22 กันยายน พ.ศ. 2549 และได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550
การศึกษา

กล้านรงค์ จันทิก จบการศึกษาจากโรงเรียนเซนต์คาเบรียล ต่อจากนั้นได้เข้าศึกษาต่อที่โรงเรียนเตรียมอุดมศึกษา และเข้าศึกษาระดับปริญญาตรีที่คณะนิติศาสตร์ มหาวิทยาลัยธรรมศาสตร์ ภายหลังจึงได้เข้าศึกษาจนสำเร็จเป็นเนติบัณฑิตไทย และผ่านการศึกษาอบรมจากวิทยาลัยป้องกันราชอาณาจักร (วปอ.) รุ่นที่ 36
การทำงาน

กล้านรงค์ จันทิก เริ่มทำงานในขณะที่ยังศึกษาอยู่ในระดับปริญญาตรีชั้นปีสุดท้าย ในตำแหน่งลูกจ้าง ต่อมาในปี พ.ศ. 2512 จึงสามารถสอบเข้ารับราชการได้ในตำแหน่งวิทยากร สังกัดสำนักงานเร่งรัดพัฒนาชนบท (รพช.) ต่อมาได้สอบเข้ารับราชการเป็นข้าราชการฝ่ายอัยการ แต่ไม่ผ่านการสอบสัมภาษณ์ ภายหลังจึงมารับตำแหน่งนิติกร ระดับ 4 งานบริการทรัพย์สิน กองธุรกิจเศรษฐกิจ สำนักงานเร่งรัดพัฒนาชนบท ในปี พ.ศ. 2518 และในปีเดียวกันจึงได้โอนย้ายไปอยู่สำนักนายกรัฐมนตรี ทำหน้าที่เลขานุการส่วนตัว หม่อมราชวงศ์เสนีย์ ปราโมช นายกรัฐมนตรี กระทั่งในปี พ.ศ. 2520 ได้โอนมาเป็นเจ้าหน้าที่สืบสวนสอบสวน ระดับ 4 กองสืบสวนสอบสวน 1 คณะกรรมการป้องกันและปราบปรามการทุจริตและประพฤติมิชอบในวงราชการ (ป.ป.ป.) ได้รับแต่งตั้งเป็นผู้อำนวยการกองสืบสวนสอบสวน 1 ในปี พ.ศ. 2524 เป็นผู้อำนวยการกองสืบสวนสอบสวน 2 ในปี พ.ศ. 2529 และเป็นเลขาธิการคณะกรรมการป้องกันและปราบปรามการทุจริตและประพฤติมิชอบในวงราชการ (ป.ป.ป.) ในปี พ.ศ. 2540
ต่อมาได้มีการจัดตั้งสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ขึ้นแทนสำนักงาน ป.ป.ป. นายกล้านรงค์ จึงได้โอนย้ายมาสังกัดสำนักงาน ป.ป.ช. และได้รับแต่งตั้งเป็นเลขาธิการคณะกรรมการป้องกันและปราบปรามการทุจริตแห่งชาติ (ป.ป.ช.) (6 มิถุนายน พ.ศ. 2542 - 24 ตุลาคม พ.ศ. 2546) ภายหลังพ้นจากตำแหน่งแล้วได้สมัครเข้าเป็นกรรมการ ป.ป.ช. แต่ไม่ได้รับเลือกจากวุฒิสภา โดยได้รับหน้าที่เป็นที่ปรึกษาคณะกรรมการป้องกันและปราบปรามการทุจริตแห่งชาติแทน
ในปี พ.ศ. 2549 กล้านรงค์ ได้ร่วมลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540 ต่อมาได้รับเลือกตั้งเป็นสมาชิกวุฒิสภา กรุงเทพมหานคร และเป็นกรรมาธิการสามัญพิจารณาสอบสวนและศึกษาเกี่ยวกับทุจริต วุฒิสภา จนกระทั่งภายหลังการรัฐประหารในประเทศไทย พ.ศ. 2549 จึงได้รับแต่งตั้งจากคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ให้ทำหน้าที่กรรมการ ป.ป.ช. จนกระทั่งครบวาระการดำรงตำแหน่งในกรณีมีอายุครบ 70 ปี เมื่อวันที่ 17 กันยายน พ.ศ. 2556
หลังรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติและเป็นกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ
ในปี พ.ศ. 2562 ได้รับแต่งตั้งเป็นสมาชิกวุฒิสภา
ผลงาน

เป็นผู้แถลงฟ้องร้อง พลตรี สนั่น ขจรประศาสน์ อดีตรองนายกรัฐมนตรี จากคดีเงินกู้ 45 ล้านบาท ในปี พ.ศ. 2543
เป็นผู้แถลงเปิดคดีแจ้งทรัพย์สินอันเป็นเท็จของ พันตำรวจโท ทักษิณ ชินวัตร นายกรัฐมนตรี ต่อศาลรัฐธรรมนูญ เมื่อ 3 เม.ย. 2544
เกียรติคุณ

คณะกรรมการ "มูลนิธิศาสตราจารย์สัญญา ธรรมศักดิ์" ได้มีมติมอบรางวัล "นักกฎหมายที่สมควรได้รับการยกย่อง ประจำปี 2546" ให้แก่ กล้านรงค์ จันทิก เมื่อวันที่ 5 เมษายน พ.ศ. 2546
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2550 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2537 –  เหรียญจักรพรรดิมาลา (ร.จ.พ.)
หยู เหวินเล่อ

| หยู เหวินเล่อ |
| --- | --- |
หยู เหวินเล่อ ในปี ค.ศ. 2007
สารนิเทศภูมิหลัง
เกิด: 13 พฤศจิกายน พ.ศ. 2524 (42 ปี)
อาชีพ: นักแสดง, นักร้อง
ปีที่แสดง: ค.ศ. 2001 - ปัจจุบัน
ผลงานเด่น: เหยิน Infernal Affairs   II (ค.ศ. 2003)
ฐานข้อมูล
IMDb
หยู เหวินเล่อ (อักษรจีนตัวเต็ม: 余文樂, อักษรจีนตัวย่อ: 余文乐, พินอิน: yu2 wen2 le4) หรือที่นิยมเรียกในชื่อภาษาอังกฤษว่า ชอว์น หยู (Shawn Yue) ดารานักแสดงและนักร้องชาวฮ่องกง เกิดวันที่ 13 พฤศจิกายน ค.ศ. 1981
หยู เหวินเล่อ  เริ่มเข้าสู่วงการบันเทิงด้วยการเป็นนายแบบพาร์ทไทม์ หลังจากค้นพบโดยตัวแทนจาก บริษัทโมเดลลิ่ง ขณะเดินช็อปปิ้งกับเพื่อน และเป็นนายแบบเต็มตัวหลังจากเรียนจบมัธยมและกลายเป็นนายแบบยอดนิยมในเวลาไม่นาน (ร่วมรุ่นกับ เซียะ ถิงฟง) ต่อมาก็ได้มีโอกาสแสดงซีรีส์ของไต้หวันและออกอัลบั้มเพลง   โดยได้รับกล่าวขานว่าเป็นนักแสดงดาวรุ่ง  เมื่อมีโอกาสได้แสดงในภาพยนตร์หลายเรื่อง ได้แก่ Just One Look, Infernal Affairs, Infernal Affairs   II, The New Option, Feel 100% 2003, Next Station – Tin Hau, Left Hand และ Initial D
โดยเฉพาะใน Infernal Affairs  II ที่ได้แสดงเป็น "เหยิน" ในวัยรุ่น ทำให้ชื่อเสียงของหยู เหวินเล่อ เป็นที่จดจำมากขึ้น
ในปี ค.ศ. 2008 ได้มีโอกาสแสดงในภาพยนตร์ของอเมริกาและฝรั่งเศสเรื่อง I Come with the Rain ทำให้เป็นที่รู้จักในสากลมากขึ้น
ในปี ค.ศ. 2010 หยู เหวินเล่อ ได้แสดงในภาพยนตร์ไทยเรื่อง My Best Bodyguard ร่วมกับนักแสดงชาวไทยหลายคน เช่น ทูลกระหม่อมหญิงอุบลรัตนราชกัญญา สิริวัฒนาพรรณวดี, ชาคริต แย้มนาม และ ธีรภัทร์ สัจจกุล และเป็นนักแสดงรับเชิญในบทนายพลผู้กู้ชาติจีน ใน Legend of the Fist: The Return of Chen Zhen  และ Reign of Assassins
ภาพยนตร์

Jiang Hu (2004)
Colour of the Loyalty (2005)
Initial D (2005)
Dragon Squad (2005)
Dragon Tiger Gate (2006)
Wo Hu (2006)
Diary (2006)
Invisible Target (2007)
Playboy Cops (2008)
Rule #1 (2008)
The Moss (2008)
Rebellion (2009)
Hot Summer Days (2010)
Legend of the Fist: The Return of Chen Zhen (2010)
My Best Bodyguard (2010)
The Guillotines (2012)
Wukong (2017)
แหล่งข้อมูลอื่น

หยู เหวินเล่อ ที่อินเทอร์เน็ตมูวีเดตาเบส
Shawn Yue at Lovehkfilm.com
Shawn Yue's Yahoo HK Blog เก็บถาวร 2011-05-20 ที่ เวย์แบ็กแมชชีน
Shawn Yue's Cyworld Blog เก็บถาวร 2008-08-30 ที่ เวย์แบ็กแมชชีน
5 เมษายน

วันที่ 5 เมษายน เป็นวันที่ 95 ของปี (วันที่ 96 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 270 วันในปีนั้น
เหตุการณ์ > คริสต์ศตวรรษที่ 9

พ.ศ. 1866 (ค.ศ. 823) - โลแธร์ที่ 1 ได้รับการสวมมงกุฎเป็นพระมหากษัตริย์แห่งอิตาลีโดยสมเด็จพระสันตะปาปาปาสคาลที่ 1
เหตุการณ์ > คริสต์ศตวรรษที่ 16

พ.ศ. 2079 (ค.ศ. 1536) - จักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์เสด็จเข้าสู่กรุงโรม เพื่อประกาศชัยชนะของโรมันอีกครั้ง
เหตุการณ์ > คริสต์ศตวรรษที่ 17

พ.ศ. 2157 (ค.ศ. 1614) - โพคาฮอนทัส ชนพื้นเมืองอเมริกัน แต่งงานกับจอห์น รอล์ฟ นักล่าอาณานิคมชาวอังกฤษ
พ.ศ. 2164 (ค.ศ. 1621) - เรือเมย์ฟลาวเวอร์ออกเดินทางจากเมืองพลีมัธ รัฐแมสซาชูเซตส์ เพื่อเดินทางกลับประเทศอังกฤษ
เหตุการณ์ > คริสต์ศตวรรษที่ 18

พ.ศ. 2335 (ค.ศ. 1792) - ประธานาธิบดีจอร์จ วอชิงตันของสหรัฐอเมริกาใช้อำนาจยับยั้งร่างกฎหมาย ซึ่งเป็นครั้งแรกที่มีการใช้อำนาจนี้ในสหรัฐอเมริกา
เหตุการณ์ > คริสต์ศตวรรษที่ 19

พ.ศ. 2442 (ค.ศ. 1899) - ประกาศเปลี่ยนชื่อมณฑลลาวเฉียงเป็นมณฑลตะวันตกเฉียงเหนือ มณฑลลาวพวนเป็นมณฑลฝ่ายเหนือ มณฑลลาวกาวเป็นมณฑลตะวันออกเฉียงเหนือ
เหตุการณ์ > คริสต์ศตวรรษที่ 20

พ.ศ. 2483 (ค.ศ. 1940) - สำนักงานมิโคยัน-กูเรวิชค์นำเครื่องบินรบมิก 1 ลำแรกขึ้นสู่อากาศ
พ.ศ. 2488 (ค.ศ. 1945) - โจซิป โบรซ ติโตยอมให้ทหารโซเวียต เข้าสู่ดินแดนยูโกสลาเวียชั่วคราว
พ.ศ. 2498 (ค.ศ. 1955) - วินสตัน เชอร์ชิลล์ ลาออกจากตำแหน่งนายกรัฐมนตรีแห่งสหราชอาณาจักร
พ.ศ. 2518 (ค.ศ. 1975) - ซูเปอร์เซนไตซีรีส์ ได้ถือกำเนิดขึ้นครั้งแรก
พ.ศ. 2529 (ค.ศ. 1986) - ชาวลิเบียวางระเบิดดิสโกเธคในกรุงเบอร์ลิน เยอรมันตะวันตก ทำให้ทหารสหรัฐเสียชีวิต 2 นาย เพื่อตอบโต้การที่สหรัฐทิ้งระเบิดประเทศลิเบีย
วันเกิด

พ.ศ. 2443 (ค.ศ. 1900) - สเปนเซอร์ เทรซี นักแสดงชาวอเมริกัน (ถึงแก่กรรม 10 มิถุนายน พ.ศ. 2510)
พ.ศ. 2450 (ค.ศ. 1907) - สัญญา ธรรมศักดิ์ ข้าราชการและนายกรัฐมนตรีไทย (ถึงแก่กรรม 6 มกราคม พ.ศ. 2545)
พ.ศ. 2451 (ค.ศ. 1908) - เบตตี เดวิส นักแสดงชาวอเมริกัน (เสียชีวิต 6 ตุลาคม พ.ศ. 2532)
พ.ศ. 2459 (ค.ศ. 1916) - เกรกอรี เพก นักแสดงชาวอเมริกัน (ถึงแก่กรรม 12 มิถุนายน พ.ศ. 2546)
พ.ศ. 2463 (ค.ศ. 1920) - ชาติชาย ชุณหะวัณ นายกรัฐมนตรีไทย (ถึงแก่อสัญกรรม 6 พฤษภาคม พ.ศ. 2541)
พ.ศ. 2470 (ค.ศ. 1927) - ธานินทร์ กรัยวิเชียร ข้าราชการและนายกรัฐมนตรีไทย
พ.ศ. 2486 (ค.ศ. 1943) - ไฟติ้ง ฮาราด้า นักมวยชาวญี่ปุ่น
พ.ศ. 2494 (ค.ศ. 1951) - ทูลกระหม่อมหญิงอุบลรัตนราชกัญญา สิริวัฒนาพรรณวดี
พ.ศ. 2495 (ค.ศ. 1952) - เดนนิส มอร์ติเมอร์ นักฟุตบอลชาวอังกฤษ
พ.ศ. 2498 (ค.ศ. 1955) - อะกิระ โทะริยะมะ นักวาดการ์ตูนชาวญี่ปุ่น
พ.ศ. 2511 (ค.ศ. 1968) - พอลลา โคล นักร้อง-นักแต่งเพลงชาวอเมริกัน
พ.ศ. 2516 (ค.ศ. 1973) - ฟาร์เรลล์ วิลเลียมส์ โปรดิวเซอร์ นักร้อง นักแต่งเพลง และนักธุรกิจชาวอเมริกัน
พ.ศ. 2517 (ค.ศ. 1974) - ไชยา มิตรชัย นักแสดงและนักร้องชาวไทย
พ.ศ. 2519 (ค.ศ. 1976) -
ซีโมเน อินซากี ผู้จัดการทีมฟุตบอลและอดีตนักฟุตบอลชาวอิตาลี
สเตอร์ลิง เค. บราวน์ นักแสดงชาวอเมริกัน
พ.ศ. 2523 (ค.ศ. 1980) - โยริส มาไตเซิน นักฟุตบอลชาวดัตช์
พ.ศ. 2525 (ค.ศ. 1982) -
โทมัส ฮิทเซิลส์แพร์เกอร์ ผู้บริหารทีมฟุตบอลและอดีตนักฟุตบอลชาวเยอรมัน
เฮย์ลีย์ แอตเวลล์ นักแสดงหญิงชาวอังกฤษ
พ.ศ. 2534 (ค.ศ. 1991) - นาแทเนียล ไคลน์ นักฟุตบอลชาวอังกฤษ
พ.ศ. 2536 (ค.ศ. 1993) - นัทธวัชร์ แก้วบัวสาย นักแสดงชาวไทย
พ.ศ. 2537 (ค.ศ. 1994) - เซ มูโรยะ นักฟุตบอลชาวญี่ปุ่น
พ.ศ. 2540 (ค.ศ. 1997)
ดอมินิก มิสเตริโอ นักมวยปล้ำอาชีพชาวอเมริกัน
บอร์ฆา มาโยรัล นักฟุตบอลชาวสเปน
พ.ศ. 2543 (ค.ศ. 2000) - นวบดินทร์ สัณหวัณภัคดี  นักแสดงชายชาวไทย
วันถึงแก่กรรม

พ.ศ. 2461 (ค.ศ. 1918) - พระเจ้าสุริยพงษ์ผริตเดช เจ้าผู้ครองนครน่าน (ประสูติ 2 กุมภาพันธ์ พ.ศ. 2374)
พ.ศ. 2497 (ค.ศ. 1954) - เจ้าหญิงมาร์ธาแห่งสวีเดน (พระราชสมภพ 28 มีนาคม พ.ศ. 2444)
พ.ศ. 2499 (ค.ศ. 1956) - โชติ แพร่พันธุ์ เจ้าของนามปากกา “ยาขอบ” (เกิด 15 พฤษภาคม พ.ศ. 2450)
พ.ศ. 2507 (ค.ศ. 1964) - ดักลาส แมกอาเธอร์ พลเอกชาวอเมริกัน
พ.ศ. 2518 (ค.ศ. 1975) - เจียงไคเช็ค ผู้นำจีน
พ.ศ. 2534 (ค.ศ. 1991) - แคล้ว ธนิกุล อดีตนายกสมาคมมวยสากลสมัครเล่นแห่งประเทศไทย (เกิด 10 เมษายน พ.ศ. 2477)
พ.ศ. 2537 (ค.ศ. 1994) - เคิร์ต โคเบน นักดนตรีชาวอเมริกัน
พ.ศ. 2549 (ค.ศ. 2006) - อัครพล ธนะวิทวิลาศ นักจัดรายการวิทยุและผู้ดำเนินรายการชาวไทย (เกิด 25 พฤศจิกายน พ.ศ. 2514)
แหล่งข้อมูลอื่น

BBC: On This Day
Today in History: April 5 เก็บถาวร 2005-10-28 ที่ เวย์แบ็กแมชชีน
ปืนฉีดน้ำ

ปืนฉีดน้ำ เป็นปืนของเล่นชนิดหนึ่งที่ใช้แรงอัดในการฉีดน้ำและในปัจจุบันนี้ปืนฉีดน้ำยังมีหลายขนาดและหลายแบบให้เลือกมีตั้งแต่ขนาดเล็กที่มีแรงอัดน้อยไม่แรง จนไปถึงขนาดที่เป็นถังแกลลอนที่บรรจุน้ำได้มากและมีแรงอัดสูงที่มีอัตรายิงไกลและแรงโดยปืนฉีดน้ำ ปัจจุบันมักใช้ในการเล่นน้ำสงกรานต์นิยมกันอย่างแพร่หลายในประเทศไทย เพราะสนุกและพกพาง่ายและไม่ยุ่งยากเหมือนขันน้ำ
ปืนฉีดน้ำส่วนใหญ่เด็กในประเทศไทยจะเล่นในประเพณีสงกรานต์
ในอดีตปืนฉีดน้ำทำจากโลหะและใช้ลูกยางในการบีบอัดน้ำสู่หัวฉีด
ประทุมพร วัชรเสถียร

รองศาสตราจารย์ ประทุมพร วัชรเสถียร (สกุลเดิม เหล่าวานิช ; ชื่อเล่น: ตุ้ง; 27 กันยายน พ.ศ. 2486 ที่ย่านบางรัก ถนนสีลม จังหวัดพระนคร — 20 ธันวาคม พ.ศ. 2553 ณ โรงพยาบาลจุฬาลงกรณ์ (67 ปี 84 วัน)) นามปากกา ดวงใจ เป็นนักวิชาการและผู้เชี่ยวชาญด้านการเมืองและนโยบายต่างประเทศแถบยุโรป, นักเขียน, นักจัดรายการวิทยุ และพิธีกรรายการโทรทัศน์ ตลอดจนเคยเป็นสมาชิกสภานิติบัญญัติแห่งชาติ, อาจารย์ประจำภาควิชาความสัมพันธ์ระหว่างประเทศ คณะรัฐศาสตร์ จุฬาลงกรณ์มหาวิทยาลัย, รองอธิการบดีฝ่ายวิเทศสัมพันธ์ จุฬาลงกรณ์มหาวิทยาลัย
ร.ศ.ประทุมพร เป็นรัฐศาสตรบัณฑิตแห่งจุฬาลงกรณ์มหาวิทยาลัย รุ่นที่ 14 จากนั้น ศึกษาต่อที่มหาวิทยาลัยเพนซิลวาเนีย สหรัฐ ได้ป็นมหาบัณฑิตด้านความสัมพันธ์ระหว่างประเทศ ส่วนด้านครอบครัว ประทุมพรนับถือศาสนาคริสต์นิกายโปรเตสแตนต์ และได้สมรสกับนายธีระ วัชรเสถียร สามีนับถือนิกายโรมันคาทอลิก มีบุตรชายด้วยกันคือนายพลธร วัชรเสถียร
ร.ศ.ประทุมพร เป็นที่รู้จักมากในบทบาทนักเขียน และสื่อมวลชน ในเหตุการณ์ 14 ตุลา พ.ศ. 2516 ด้วยเป็นหนึ่งใน 100 บุคคลที่ร่วมลงชื่อคัดค้านการดำรงตำแหน่งนายกรัฐมนตรีของจอมพลถนอม กิตติขจร ด้วย
ถึงแก่กรรมเมื่อเวลา 04.10 น. ของวันที่ 20 ธันวาคม พ.ศ. 2553 ณ โรงพยาบาลจุฬาลงกรณ์ หลังต่อสู้กับมะเร็งต่อมน้ำเหลืองมาระยะหนึ่ง ก่อนเสียชีวิตได้ทำพินัยกรรมมอบร่างของตนให้แก่คณะแพทยศาสตร์ จุฬาลงกรณ์มหาวิทยาลัยด้วย มีพิธีไว้อาลัย ณ คริสตจักรสืบสัมพันธวงศ์ กรุงเทพมหานคร การนี้ท่านผู้หญิงอรนุช อิศรางกูร ณ อยุธยา นางสนองพระโอษฐ์ได้อัญเชิญพวงหรีดของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีตั้งเพื่อไว้อาลัย
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2535 –  เหรียญจักรพรรดิมาลา (ร.จ.พ.)
โรมาโน โปรดี

| โรมาโน โปรดี |
| --- | --- |


นายกรัฐมนตรีอิตาลี
ดำรงตำแหน่ง 17 พฤษภาคม พ.ศ. 2549 – 8 พฤษภาคม พ.ศ. 2551
ก่อนหน้า: ซิลวีโอ แบร์ลุสโกนี
ถัดไป: ซิลวีโอ แบร์ลุสโกนี
ดำรงตำแหน่ง 17 พฤษภาคม พ.ศ. 2539 – 21 ตุลาคม พ.ศ. 2541
ก่อนหน้า: ลัมแบร์โต ดีนี
ถัดไป: มัสซิโม ดาเลมา
 
ข้อมูลส่วนบุคคล
เกิด: 9 สิงหาคม พ.ศ. 2482 (85 ปี) สกันดิอาโน ประเทศอิตาลี
ศาสนา: โรมันคาทอลิก

โรมาโน โปรดี (Romano Prodi) (เกิด 9 สิงหาคม ค.ศ. 1939) เป็นนักการเมืองกลาง-ซ้ายชาวอิตาลี
เป็นประธานคณะที่ปรึกษารัฐมนตรีแห่งชาติ (เทียบเท่าตำแหน่งนายกรัฐมนตรี) ของประเทศอิตาลี ตั้งแต่วันที่ 17 พฤษภาคม ค.ศ. 2006 หลังกลุ่มพันธมิตรพรรคการเมือง l'Unione ของเขาชนะอย่างฉิวเฉียด
เหนือกลุ่ม Casa delle Libertà ที่นำโดย ซิลวีโอ แบร์ลุสโกนี ในการเลือกตั้งทั่วไปของอิตาลี เมื่อเมษายน ค.ศ. 2006.
หลังจากรัฐบาลผสมของเขาตกอยู่ภายใต้วิกฤต เขาได้ยื่นใบลาออกเมื่อวันที่ 21 กุมภาพันธ์ ค.ศ. 2007, โดยประธานาธิบดีอิตาลี จอร์โจ นาโปลีตาโน ได้ให้ระงับการลาออกไว้ก่อน โพรดิเคยดำรงตำแหน่งนายกรัฐมนตรีระหว่าง ค.ศ. 1996 - 1998, และประธานของคณะกรรมาธิการยุโรประหว่าง ค.ศ. 1999 - 2004
สุชาติ เหมือนแก้ว

| สุชาติ เหมือนแก้ว |
| --- | --- |

ผู้บัญชาการตำรวจภูธรภาค 4
ดำรงตำแหน่ง 6 กุมภาพันธ์ พ.ศ. 2552 – 29 ตุลาคม พ.ศ. 2552  (0 ปี 266 วัน)
ก่อนหน้า: อัศวิน ณรงค์พันธ์
ถัดไป: เฉลิมชัย จงศิริ   (รักษาราชการแทน)
ผู้บัญชาการตำรวจนครบาล
ดำรงตำแหน่ง 1 ตุลาคม พ.ศ. 2551 – 6 กุมภาพันธ์ พ.ศ. 2552  (0 ปี 128 วัน)
ก่อนหน้า: อัศวิน ขวัญเมือง
ถัดไป: วรพงษ์ ชิวปรีชา
 
ข้อมูลส่วนบุคคล
เกิด: 4 มกราคม พ.ศ. 2494 (73 ปี)

| --- | --- |
รับใช้: สำนักงานตำรวจแห่งชาติ
ประจำการ: พ.ศ. 2516- พ.ศ. 2554
ชั้นยศ: พลตำรวจโท
พลตำรวจโท สุชาติ เหมือนแก้ว อดีตผู้บัญชาการตำรวจภูธรภาค 4 (ผบช.ภ.4)   เกิดเมื่อวันที่ 4 มกราคม พ.ศ. 2494 จบการศึกษาจากโรงเรียนนายร้อยตำรวจรุ่นที่ 26 รุ่นเดียวกับ พ.ต.ท.ทักษิณ ชินวัตร อดีตนายกรัฐมนตรี จบปริญญาโทรัฐศาสตรมหาบัณฑิตจากมหาวิทยาลัยธรรมศาสตร์ ปี พ.ศ. 2538 และนิติศาสตรมหาบัณฑิต มหาวิทยาลัยสุโขทัยธรรมาธิราช ปี พ.ศ. 2543 ผ่านการอบรมหลักสูตรโรงเรียนผู้บัญชาการรุ่นที่ 18 (ร.ร.ผบก) และวิทยาลัยป้องกันราชอาณาจักรรุ่นที่ 48 (วปอ 48)
ประวัติ

รับราชการครั้งแรกเมื่อปี พ.ศ. 2516 ในกองบัญชาการตำรวจตระเวนชายแดน (ตชด.) จากนั้นได้ผ่านตำแหน่งสำคัญในกองปราบปรามกองบัญชาการตำรวจสอบสวนกลาง (บช.ก.) เป็นรองผู้บัญชาการตำรวจสอบสวนกลาง ในปี พ.ศ. 2547 และเป็นรองผู้บัญชาการตำรวจนครบาล (บช.น.) เมื่อเดือนพฤษภาคม พ.ศ. 2551
พล.ต.ท.สุชาติ ได้รับการคาดหมายว่าจะดำรงตำแหน่งเป็นผู้บัญชาการตำรวจสอบสวนกลางเป็นคนต่อไป  แต่เมื่อเกิดเหตุการณ์การชุมนุมของพันธมิตรประชาชนเพื่อประชาธิปไตย พ.ศ. 2551 ขึ้น ได้มีคำสั่งโยกย้าย พล.ต.ท.อัศวิน ขวัญเมือง ผบ.ช.น. ไปเป็นผู้ช่วยผู้บัญชาการตำรวจแห่งชาติ (ผบ.ตร.) และแต่งตั้งให้ พล.ต.ท.สุชาติ ขึ้นดำรงตำแหน่งแทนในวันที่ 1 ตุลาคม พ.ศ. 2551 ต่อมาในสมัยรัฐบาลนายอภิสิทธิ์ เวชชาชีวะ  จึงถูกย้ายไปเป็น ผู้บัญชาการตำรวจภูธรภาค 4 (ผบช.ภ.4)
จากนั้นในปลายเดือนตุลาคม พ.ศ. 2552 สำนักงานตำรวจแห่งชาติมีมติปลด พล.ต.ท.สุชาติออกมาจากราชการ เนื่องจากมีความผิดร้ายแรงจากเหตุการณ์การสลายการชุมนุมหน้าอาคารรัฐสภาของกลุ่มพันธมิตรประชาชนเพื่อประชาธิปไตย เมื่อวันที่ 7 ตุลาคม พ.ศ. 2551 จากการชี้มูลของคณะกรรมการป้องกันและปราบปรามการทุจริตแห่งชาติ  (ป.ป.ช.) ซึ่งในขณะนั้น พล.ต.ท.สุชาติ มีหน้าที่รับผิดชอบอยู่ด้วยการเป็น ผบ.ชน. ซึ่งในเรื่องนี้เจ้าตัวบอกว่าจะไม่ขออุทธรณ์
พล.ต.ท.สุชาติ เหมือนแก้ว มีชื่อเล่น ๆ ที่เพื่อนร่วมรุ่นเรียกว่า "ไอ้เบื๊อก" จึงกลายมาเป็นชื่อที่สื่อมวลชนเรียกว่า "บิ๊กเบื๊อก" หรือ "เดอะ เบื๊อก"
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2520 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2521 –  เหรียญราชการชายแดน (ช.ด.)
พ.ศ. ไม่ปรากฏ –  เหรียญจักรมาลา (ร.จ.ม.)
แหล่งข้อมูลอื่น

พล.ต.ต.สุชาติ เหมือนแก้ว ขึ้นนั่งเก้าอี้ร้อน"ผบช.น."